als_Latn dik_Latn sag_Latn
25-vjetori i blogeres Armina Mevlani ka qenë një ndër eventet më të komentuar gjatë vitit që lamë pas. Kjo për shkak të festës mjaft luksoze, plot të ftuar dhe fishekzjarrëve të pafundme që partneri i saj Shkëlzen Berisha kishte organizuar për të.
Por në vigjilje të 26-vjetorit të saj, duket se Armina ka dashur të kujtojë sërish këtë festë, e cila për të ka qenë festa më e bukur e ditëlindjes që ka pasur ndonjëherë.
Ajo ka postuar në Instagram disa foto nga 25-vjetori të publikuara më parë.“Nesër mbrëma është një vit pas ditëlindjes më të bukur që kam pasur! Doja të ndaja këto momente të mrekullueshme edhe njëherë, nuk mund ta besoj që një vit ka ikur…isha shumë e lumtur dhe u ndjeva e bekuar në festën time të ditëlindjes me temë vitet 70-të”, ka përfunduar Armina.
Ndërkohë nuk dihet ende sesi do ta festojë bukuroshja këtë 26-vjetor nëse do të jetë një festë më diskrete apo e ngjashme me vitin që lamë pas, por diçka është e sigurt ndjekësit e saj janë duke pritur surprizën që partneri, djali i ish-kryeministrit Berisha, ka rezervuar për të në këtë ditë të veçantë.
als_Latn als_Latn als_Latn als_Latn